พอดีฝังเข็ม2ปีกว่าๆ แล้วค้ะ มีอะไรกับแฟนบ่อยหลังในทุกครั่ง เริ่ม มี อาการ เหมือน คน ท้อง ค่ะ แล้วมีไรกับแฟนเสร้จชอบมีเลือดออกกระปิบกระปอยค้ะ จะท้องไหมค้ะ
สวัสดีค่ะ ผลข้างเคียงของยาฝังคุมกำเนิดนั้นประมาณ 1 ใน 5 ราย จะไม่มีประจำเดือนมาประมาณ 1 ใน 5 ราย จะมีเลือดประจำเดือนมาบ่อย มาปริมาณมาก หรือเลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาห่างขึ้นหลังจาก 3 เดือนไปแล้วและที่พบได้บ่อยคือ ประมาณ 3 ใน 5 ราย จะมีประจำเดือนมาแบบกะปริดกะปรอย โดยจะมีปริมาณน้อยๆ ซึ่งอาการก็มักจะดีขึ้น หลังฝังไปซักระยะ แต่อาจนานเป็นปีได้ส่วนประสิทธิภาพในการป้องกันการตั้งครรภ์ของยาฝังคุมกำเนิดนั้น ถือว่ามีประสิทธิภาพดีมาก โดยมีโอกาสที่จะตั้งครรภ์เพียงประมาณ 0.05% เท่านั้นดังนั้น การมีเลือดออกกะปริกกะปรอย จึงน่าจะเกิดจากผลข้างเคียงของยาฝังคุมกำเนิดได้ แต่หากรู้สึกกังวล อาจลองตรวจหาการตั้งครรภ์ดูก็ได้ค่ะอย่างไรก็ตาม หากเลือดที่ออกเกิดเฉพาะหลังจากที่มีเพศสัมพันธ์ทุกครั้ง หรือมีอาการอิ่นๆ ร่วมด้วย เช่น มีตกขาวที่ผิดปกติ มีปวดท้องน้อย อาจเกิดจากสาเหตุอื่นๆ ก็ได้ เช่น มีติ่งเนื้อที่ปากมดลูก มดลูกอักเสบ เป็นมะเร็งปากมดลูก เป็นต้น ดังนั้น หากมีอาการอื่นๆ ร่วมด้วย ก็ควรไปพบสูติ-นรีแพทย์เพื่อตรวจค่ะ